Неименована песма Алексе Шантића 38
Алекса Шантић 

Не сјећај се на ме... У далеком св'јету
Почивај ми мирно к'о роса на цв'јету;
      Заборави глас
Љубави и вјере, што нас некад звао
      На завјетни час, -
Заборави уздах који сам ти дао
На растанку вјечном, кад сам с бола пао...

Не сјећај се мене, нити моје туге,
Весело ми гледај небо, шарне дуге
      И зелени крај,
Јер у мојој тузи и срећа се крије
      К'о прољећњи сјај:
У њезиној сузи никад клетва није,
Него твоја слика у капљици сије...

Шантићеве песме 1896.